钦定古今图书集成/明伦汇编/氏族典/第164卷 > 《廖用贤尚友录》 > 潘庭坚
## 钦定古今图书集成/明伦汇编/氏族典/第164卷 > 《廖用贤尚友录》 > 潘庭坚

按《明外史潘庭坚传》：“庭坚，字叔闻，当涂人。元末为富
阳县教谕。浙东兵起，行省留置幕中，谢去。太祖驻太
平，陶安入谒，太祖询人才，以庭坚对。设太平翼元帅
府，遂以庭坚为教授。太祖渡江，从参机密，庭坚以慎
密谦约，为太祖所称。下集庆，擢中书省博士。取婺州，
改为金华府，以庭坚同知府事。时上游诸郡次第平”
定，择庭坚守浙东。及太祖为吴王，设翰林院，以庭坚
为侍读学士。告归。洪武四年复召主会试，卒。